Нобэ
Радиом и дунейпсо махуэщ. ЮНЕСКО-м и конференц нэхъыщхьэм и 36-нэ сессием 2011 гъэм щагъэувауэ щытащ, щIэныгъэлI цIэрыIуэхэу Попов А. С. (Урысей), Маркони Гульельмо (Италие) сымэ радиор къэгупсысыным, ар цIыхубэм къагъэсэбэпу зэтраухуэным хэлъхьэныгъэшхуэ зэрыхуащIар къалъытэри.
1924 гъэм Ставрополь крайр къызэрагъэпэщащ.
1943 гъэм мазаем и 13 — 17-хэм совет зауэлI-альпинистхэр Iуащхьэмахуэ дэкIри, абы и щыгуитIми фашистхэм я ныпхэр кърадзыхыжащ, Совет Союзым и бэракъри щыхатIэжауэ щытащ.
Урыс тхакIуэшхуэ Крылов Иван къызэралъхурэ илъэс 244-рэ ирокъу.
Кавказ тхыдэдж, адыгэхэм куэдрэ ятетхыхьа, жылагъуэ лэжьакIуэ Щербинэ Федор къызэралъхурэ илъэси 164-рэ ирокъу.
Урыс уэрэджыIакIуэ цIэрыIуэ Шаляпин Федор къызэралъхурэ илъэси 140-рэ ирокъу.
Адыгэ драматург, УФ-м щIыхь зиIэ и артист Кукэнэ Мурат и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 3 — 5, жэщым 2 — 3 щыхъунущ.
